Digues-me quines son les entitats d'aquest text:
Els qui et varen matar, Guillem, ens varen causar un dolor que no sé ni explicar. Que vint-i-cinc anys després encara no sé ni explicar. Que ni escrivint aquest article durant tota la meua vida no arribaria a saber explicar
Els qui et varen voler matar no sabien, Guillem, que series el símbol de la nostra vida sencera, que vint-i-cinc anys després, avui encara escriuríem cada dia el teu nom a les parets de carrers i places, que et cantaríem cançons, com si cadascuna fos un himne, que enganxaríem la teua cara en cartells i pamflets de cap a cap del país, d’aquest llarg fragment de planeta que vas estimar tant i tant, de racó a racó, de pedra a pedra, de puny a puny.
Els qui et varen matar, Guillem, no sabien res de la vida. Què vols que en sàpiguen, uns nuvis de la mort, de la rotunda llum que entra a raig pels ulls qualsevol dia d’agost a Burjassot, de la carícia que és aquella gota de pluja relliscant per la galta, els cabells xops pels carrers de València, del sabor de l’aire pur que juga amb tu allà dalt del Penyagolosa, de la música que fan les onades quan arriben de llevant. No aprecien els versos ni les imatges. No saben que la música allibera. Que els llibres ens fan grans. Que posar els dits profundament dins un cavalló, terra treballada, ens converteix en arbres, en roures delicats, amarats de flor de taronger.
Guillem : persona, Burjassot : Entitat_Geopolítica, València : Entitat_Geopolítica, Penyagolosa : muntanya